text: Skunklaboratorium afsløret
  17 juni 2011 kl. 11.17
  Sydøstjyllands Politi afslørede torsdag aften et skunklaboratorium på Hovedvejen i Løsning.
  Det var et tip, der havde ledt politiet på sporet af adressen, og da betjentene ankom, blev mistanken bekræftet allerede inden de kom indenfor dørene.
  - Der stank langt væk af skunk, da vi ankom. Vi bankede på, og da der ikke blev lukket op, blev døren banket ind, fortæller vicepolitikommissær Allan Munkholm, Sydøstjyllands Politi, til Vejle Amts Folkeblad.
  Til stede på adressen var en thailandsk mand, som politiet ikke umiddelbart kunne kommunikere med, da han hverken talte dansk eller engelsk.
  